****

**R E P U B L I K A E S H Q I P Ë R I S Ë
 KËSHILLI BASHKIAK**

**V E N D I M**

Nr. 89, datë 02.07.2021

**“PËR**

**TRAJTIMIN ME SUBVENCIONIN E QIRASË TË DISA FAMILJEVE NË NEVOJË QË NUK MUND TË PËRBALLOJNË QIRANË E TREGUT TË LIRË”**

Në mbështetje të nenit 113, pika 2, të kushtetutës, nenit 8, pika 2, nenit 9, pika 1, nënpika 1.1, shkronjat “a” dhe “b”, nenit 24, pika 2, nenit 55, pikat 2 dhe 6, të ligjit nr. 139/2015, “Për vetëqeverisjen vendore”, të ndryshuar, ligjit nr. 22/2018, “Për strehimin social”, vendimit nr. 301, datë 15.04.2020, të Këshillit të Ministrave “Për normat e strehimit”, vendimit nr. 384, datë 12.6.2019 të Këshillit të Ministrave “Për përcaktimin e dokumentacionit për të përfituar strehim sipas çdo programi social të strehimit dhe të afateve e të procedurave të miratimit nga organet e vetëqeverisjes vendore”, si dhe bazuar në vendimin e marrë nga Komisioni i Strehimit, me propozimin e Kryetarit të Bashkisë, Këshilli Bashkiak,

**V E N D O S I :**

**1.**Të miratojë trajtimin me subvencionin e qirasë për individët/ familjet, sipas listës bashkëlidhur dhe pjesë përbërëse të këtij vendimi.

**2.** Kohëzgjatja e pagesës së qirasë për individët/familjet e përcaktuara në pikën 1, do të jetë për një periudhë 1 (një vjeçare), nga data e hyrjes në fuqi e këtij vendimi.

**3.** Për individët/familjet, e përcaktuar në pikën 1 të këtij vendimi, kryerja e pagesave do të kryhet pasi të dorëzohet numri i llogarisë së qiradhënësit pranë Drejtorisë së Përgjithshme të Shërbimeve Sociale.

**3.** Efektet financiare që rrjedhin nga pika “1”, në shumën prej **799695 lekë** në muaj, do të përballohen nga fondi i përcaktuar nga zëri i bonusit të strehimit të buxhetit të Bashkisë Tiranë.

**4.** Për Individët/familjet përfitues sipas pikës 1, të cilëve nuk i’u ka përfunduar ende afati 1 (një vjeçar) i subvencionimit të qirasë, do të përfitojnë sipas parashikimeve të këtij vendimi vetëm pas përfundimit të këtij afati.

**5.** Ngarkohen Drejtoria e Përgjithshme e Menaxhimit Financiar dhe Drejtoria e Përgjithshme e Shërbimeve Sociale për zbatimin e këtij vendimi.

Ky vendim hyn në fuqi sipas përcaktimeve të pikës 6, të nenit 55, të ligjit nr. 139/2015, “Për vetëqeverisjen vendore”, të ndryshuar.

**K R Y E T A R**

**ROMINA KUKO**